Կարմիր ծանուցում (ֆիլմ)

Կարմիր ծանուցում (), սպասվելիք ամերիկյան կատակերգական թրիլեր մարտաֆիլմ, որի հեղինակը և ռեժիսորը Ռոուսոն Մարշալ Թարբերն է։ Գլխավոր դերերում են Դուեյն Ջոնսոնը, Գալ Գադոտը և Ռայան Ռեյնոլդսը։ Ֆիլմը դարձել է Ջոնսոնի և Թարբերի երրորդ համագործակցությունը «Մեկուկես լրտես» և «Երկնաքեր» ֆիլմերից հետո։ Universal Pictures ընկերությունը ձեռք է բերել տեղայնացման իրավունքները և նախատեսել է թողարկումը 2020 թվականի նոյեմբերի 13-ին։ Սակայն 2019 թվականի հուլիսի 8-ին Universal-ը հրաժարվել է վճարել առաջարկվող բյուջեն և Նեթֆլիքսը համաձայնվել է տեղայնացնել ֆիլմը։

Սինոփսիս 
Միջազգային հանցավորության աշխարհում Ինտերպոլը Կարմիր ծանուցում () է հայտարարել՝ աշխարհի առավել հայտնի արվեստի գողերից մեկին գտնելու համար։

Դերասանական կազմ 
 Դուեյն Ջոնսոն՝ Ինտերպոլի գործակալ, որն աշխարհի լավագույն հետախույզներից մեկն է
 Գալ Գադոտ՝ աշխարհի մեծագույն գողերից մեկը
 Ռայան Ռեյնոլդս՝ աշխարհի մեծագույն խաբեբաներից մեկը
 Ռիտու Արյա
 Քրիս Դիամանթոփուլոս

Արտադրություն

Զարգացում
2018 թվականի փետրվարի 8-ին ֆիլմը (կատակերգական մարտաֆիլմ Դուեյն Ջոնսոնի և հեղինակ ու ռեժիսոր Ռոուսոն Մարշալ Թարբերի կողմից) մշակվել է մրցութային պատերազմի շրջանակներում, որը բաղկացած է եղել դրա իրավունքների համար պայքարող խոշոր կինոընկերություններից։ Դրա մեջ ներգրավված են եղել Universal Pictures, Warner Bros. Pictures, Paramount Pictures, Legendary Entertainment, Նեթֆլիքս և Sony Pictures ստուդիաները։ 125-150 միլիոն ԱՄՆ դոլար բյուջեով ֆիլմի պրոդյուսերն է լինելու Բո Ֆլինն իր Flynn Picture Company-ով, իսկ Ջոնսոնը, Դանի Գարսիան և Հիրամ Գարսիան՝ իրենց Seven Bucks Productions-ով և Թարբերն՝ իր Bad Version Inc.-ով, ինչպես նաև Ուենդի Ջեյքոբսոնը, լինելու են գործադիր պրոդյուսերները։ 2018 թվականի փետրվարի 9-ին հայտարարվել է, որ Universal և Legendary կինոընկերությունները դարձել են իրավունքների համար պատերազմի հաղթողներ։ Հաստատվել է նաև, որ Ջոնսոնը ֆիլմի համար 20 միլիոն դոլար է ստանալու։

Քասթինգ
2018 թվականի հունիսի 11-ին հաստատվել է, որ Գալ Գադոտը նկարահանվելու է ֆիլմում։ 2019 թվականի հուլիսի 8-ին Ռայան Ռեյնոլդսը միացել է դերասանական կազմին։ 2020 թվականի փետրվարի 10-ին Ռիտու Արյան և Քրիս Դիամանթոփուլոսը միացել են ֆիլմի նկարահանումներին։

Նկարահանումներ
Նկարահանման շրջանը սկսվել է 2020 թվականի հունվարի 3-ին Ջորջիա նահանգի Ատլանտա քաղաքում։ Ֆիլմի արտադրությունն ի սկզբանե պետք է սկսվեր 2019 թվականի ապրիլին՝ «Ջումանջի։ Նոր մակարդակ» ֆիլմում Ջոնսոնի աշխատանքի ավարտից հետո։ 2019 թվականի հուլիսի 8-ին նկարահանումները հետաձգվել են մինչև 2020 թվականի սկիզբ։ Իտալիայում նախատեսվող նկարահանումները չեղարկվել են COVID-19 համավարակի պատճառով։ Մարտի 14-ին հայտարարվել է, որ արտադրությունը սառեցվել է համավարակի պատճառով։ Վիզուալ էֆեկտների համար Օսկար մրցանակի արժանացած (Շեղբի վրայով վազողը - 2049) արտիստ Ռիչարդ Ռ․ Հուվերը զբաղվելու է ֆիլմի վիզուալ էֆեկտներով։

Երաժշտություն 
2020 թվականի փետրվարի 26-ին հայտարարվել է, որ Սթիվ Յաբլոնսկին դառնալու է ֆիլմի երգահանը։ Յաբլոնսկին մինչ այդ համագործակցել է ռեժիսոր Ռոուսոն Մարշալ Թարբերի հետ՝ հեղինակելով «Երկնաքեր» ֆիլմի երաժշտությունը։

Թողարկում 
Ի սկզբանե Universal-ը նախատեսել է թողարկել ֆիլմը 2020 թվականի հունիսի 12-ին։ Ամսաթիվը տեղափոխվել է 2020 թվականի նոյեմբերի 13-ի վրա։ Ավելի ուշ՝ 2020 թվականի հունիսի 8-ին, նախագծի տեղայնացման իրավունքներն անցել են Նեթֆլիքսին։

Ծանոթագրություններ

Արտաքին հղումներ 
 

Անգլերեն ֆիլմեր
Արտադրությունում գտնվող ֆիլմեր
Ամերիկյան մարտաֆիլմեր
Ամերիկյան կինոկատակերգություններ
Ամերիկյան թրիլեր ֆիլմեր
Նեթֆլիքսի բնօրինակ ծրագրեր
Netflix-ի արտադրության ֆիլմեր
Ֆիլմեր, որոնց գործողությունները տեղի են ունենում Լոնդոնում
2021 ֆիլմեր
Ֆիլմեր Փարիզի մասին
Ֆիլմեր, որոնց գործողությունները տեղի են ունենում Ռուսաստանում
Ամերիկյան էքշն կինոկատակերգություններ
Ամերիկյան էքշն թրիլեր ֆիլմեր